cyanic-selkie/wikianc huggingface dataset:
After Eight
Aikoinaan After Eightin kehittäminen ideasta valmiiksi tuotteeksi tuotti tekijöilleen paljon vaikeuksia, sillä kukaan ei ollut aiemmin valmistanut samankaltaista tuotetta, jossa paperinohut suklaakuorrute peittää täytteen. Erityisenä haasteena oli saada suklaakuorrutteesta tarpeeksi ohut. Ennen tuotantoa testattiin lukuisia erilaisia minttu- ja suklaaseoksia sekä suunniteltiin erilaisia tuotantolinjoja. Ensimmäiset tuotetut After Eightit valmistettiinkin käsityönä ennen kuin tekniset haasteet oli saatu ratkaistua. Tuotteen nimi viittaa siihen, että suklaalla herkuteltaisiin illallisen eli kello kahdeksan jälkeen.
Nykyisen markkinoilla olevan After Eightin voimakas minttutäyte valmistetaan tarkoin valitusta kahden eri piparminttuöljylajin seoksesta. Täytteen peittävä paperinohut, After Eightille tunnusomainen aaltoileva suklaakuori saadaan aikaiseksi puhaltamalla erityisellä puhalluskoneella sulaan suklaaseen kastetun makeisen päältä ylimääräinen suklaa pois.
Alkuperäisen After Eight Thin Mints -suklaan lisäksi on valmistettu useita muitakin After Eight -tuotteita, mm. After Eight Straws, After Eight Irish Cream ja After Eight Dark.
Natallja Salahub
Natallja Salahub (, s. 31. maaliskuuta 1975) on valkovenäläinen pikajuoksija.
Salahub palasi kilparadoille Budapestin sisäratojen MM-kisoissa, joissa Valko-Venäjä voitti 4 x 400 metrin viestijuoksussa MM-hopeaa. Helsingin MM-kisoissa 2005 Salahub karsiutui 200 metrin juoksun välierissä ajalla 23,62. 4 x 100 metrin viestijuoksussa hän oli mukana voittamassa MM-pronssia. Hän oli mukana 4 x 400 metrin MM-pronssia voittaneessa joukkueessa Moskovan sisäratojen MM-kisoissa 2006.
Chanoch Nissany
thumb|Chanoch Nissany vuonna 2005. Chanoch Nissany (hepreaksi: חנוך ניסני, s. 29. heinäkuuta 1963 Tel Aviv) on israelilainen entinen autourheilija. Hänen poikansa Roy Nissany on myös autourheilija.
Ura
Nissany on myös menestynyt liikemies. Hän aloitti myöhään moottoriurheiluharrastuksen aloittaessaan kilpa-uransa 38-vuotiaana. Hän väitti, että hänestä tulisi maansa ensimmäinen Formula 1 -kuljettaja, mutta ei koskaan päässyt ajamaan yhtään F1-osakilpailua. Sen sijaan hänet tunnettiin kolmoskuljettajana Minardilla vuoden 2005 Unkarin GP:n vapaissa harjoituksissa. Hän pääsi ajamaan vapaissa harjoituksissa hänen henkilökohtaisen sponsorinsa UPEX:n tuella. Nissany kertoi F1-kokemuksen jälkeen, että ne kaikki ajetut kahdeksan kierrosta olivat hänen 42-vuotissynttärilahjansa. Harjoitus päättyi Nissanyn osalta omaan ajovirheeseen hänen ajauduttuaan hiekalle.
F1-kokemuksen lisäksi Nissany on ajanut muun muassa Formula 3000 -sarjaa ja Unkarin Formula 2000 -sarjaa.
Alain Mazza
Alain Mazza (s. 14. lokakuuta 1948 Chamonix) on ranskalainen jääkiekkoilija, joka pelasi hyökkääjänä. Hän edusti Ranskan pääsarjan Chamois de Chamonix’ta kymmenen kauden ajan vuosina 1964–1980. Mazza kuului myös Ranskan joukkueeseen Grenoblen talviolympialaisissa 1968.
Leon Best
Leon Julian Best (s. ) on irlantilais-englantilainen jalkapalloilija, joka pelaa Englannin mestaruussarjan Blackburn Roversissa. Hän on pelipaikaltaan hyökkääjä.
Bestin ammattilaisura alkoi Southamptonissa 2004. Hän edusti seuraa heinäkuuhun 2007 asti, mutta vietti ajan pääasiassa lainalla alempien sarjojen seuroissa. Kesällä 2007 Best siirtyi mestaruussarjan Coventry Cityyn. Helmikuussa 2010 hän siirtyi Newcastleen, joka nousi kauden päätteeksi Valioliigaan.
Best edustaa Irlannin maajoukkuetta. Hän on pelannut urallaan 7 maaottelua.
Marjatta Heino
Meeri Marjatta Heino (o.s. Lepistö) (24. kesäkuuta 1942 Helsinki) on suomalainen pesäpalloilija.
Heino on voittanut Suomen mestaruuden 1960–1962, 1969, 1971, 1973, hopeaa 1972 ja pronssia 1970, naisten lyöjäkuninkuuden 1962 ja osallistunut kahteen Itä–Länsi-otteluun.
Sekatuomioistuin
Sekatuomioistuin oli tuomioistuin, jonka jäseninä oli sekä tuomioistuimen kotimaan kansalaisia että ulkomaalaisia. Ne olivat toimivaltaisia rikosasioissa ja pienissä riita-asioissa, joissa ainakin yhtenä osapuolena oli ulkomaalainen. Sekatuomioistuinten käyttöönotto merkitsi kapitulaatioiden lieventymistä. Sekatuomioistuimia perustettiin Turkissa 1800-luvun puolivälistä lähtien ja Egyptissä vuodesta 1876. Egyptissä oli neljä sekatuomioistuinta, joista kolme oli alituomioistuimia ja yksi valitustuomioistuin. Sekatuomioistuinten lopettamisesta sovittiin 1937 Montreux'ssä solmitussa sopimuksessa, jonka mukaan ne tuli lakkauttaa vuoden 1949 loppuun mennessä. Käytännössä ne lopettivat toimintansa jo aiemmin. Turkissa niiden toiminta lakkasi jo ensimmäisen maailmansodan aikoihin ja Egyptissä Montreux'n sopimuksen perusteella.
Juan Cáceres
Juan Ignacio Cáceres (s. 1. toukokuuta, 1984 Punta del Este) on uruguaylainen kilpa-autoilija.
Cáceres kilpaili Euroopassa vuonna 2001 ja on ajanut muun muassa Italian Formula Renault-sarjassa ja Espanjan Formula 3-sarjassa. Formula BMW Junior Cupissa hän voitti sarjan mestaruuden vuonna 2003. Vuonna 2005 Cáceres toimi entisen Formula 1-talli Minardin testikuljettajana. Hän kilpaili samana vuonna Italian Formula 3000-sarjassa. Vuonna 2006 Cáceres ajoi yhden kilpailun ChampCar-sarjassa. Vuonna 2007 hän siirtyi kilpailemaan takaisin Etelä-Amerikkaan ajaen TC2000-sarjassa Argentiinassa.
Luettelo trubaduureista
Tämä on luettelo trubaduureista. Keskiaikaisia trubaduureja tunnetaan nimeltään joitakin satoja, musiikkia on säilynyt vain noin 40:ltä.
Trubaduurit, jotka tunnetaan nimeltä, mutta joilta ei ole säilynyt musiikkia
Trovadorismo
Star Wars Jedi: Fallen Order
Star Wars Jedi: Fallen Order on Respawn Entertainmentin kehittämä ja Electronic Artsin julkaisema toimintaseikkailupeli. Se julkaistiin Windowsille, PlayStation 4:lle ja Xbox Onelle 15. marraskuuta 2019. Peli sijoittuu Tähtien sota -universumiin, viisi vuotta Sithin koston tapahtumien jälkeen ja 14 vuotta ennen elokuvan Uusi toivo tapahtumia. Peli seuraa nuoren entisen padawanin Cal Kestisin edesottamuksia ja pyrkimyksiä saavuttaa jedikoulutuksensa loppuun ja palauttamaan tuhotun jediritarikunnan samaan aikaan kun Galaktinen Imperiumi jahtaa häntä.
Pelin jatko-osa Star Wars Jedi: Survivor julkaistiin 28. huhtikuuta 2023.
Tarinamuoto
Pelaaja ohjaa Cal Kestistä, joka yrittää selvitä hengissä Galaktisen imperiumin jahdatessa häntä. Pelin edetessä pelaajalle esitellään Tähtien sota -universumista ennestään tuntemattomia planeettoja, mutta myös tuttuja, kuten Kashyyyk ja Dathomir. Pelaajalle esitellään myös uusia hahmoja, kuten entinen jediritari Cere Junda, josta tulee Cal Kestisin mentori.
Pelimekaniikka on tyypillinen toimintaseikkailupelille; se on suunniteltu niin, että pelaaja hyppää tilanteeseen ja peittoaa vastustajansa valomiekalla ja jedivoimilla, eikä esimerkiksi hiivi paikalle ja välttele taistelua. Pelaajalle ei ole suotu mahdollisuutta pelata voiman pimeällä puolella. Jedivoimilla voidaan tehdä pohjiltaan kolmeaa asiaa: hidastaa, työntää ja vetää. Kyvyt aukeavat pelaajan edetessä tarinassa, ja niitä käytetään pelin lukuisten arvoitusten ratkaisemiseen tai vastustajien peittoamiseksi.
Creative-muoto
Creative-muodossa pelaaja saa itse tehdä taisteluja ja kustomoida hahmoaan.
Muodossa pelaaja päättää itse, millä planeetalla hän pelaa, ja kuinka paljon vihollisia on. Tämä muoto tuli peliin ilmaisen lisäosan mukana.
Vastaanotto
Metacritic-kerääjäsivustolla pelin PS4-versio sai 79/100 pistettä, ja Xbox One- ja PC-versiot saivat 81/100 pistettä.
IGN:n arvostelussa peli sai arvosanaksi 9/10.
Star Wars: Jedi Fallen Order myi yli 8 miljoonaa kopiota tammikuun 2020 loppuun mennessä, ylittäen Eletronic Artsin odotukset.
Veikko Latvala
Vuoden 1963 lyöjäkuningas kuului kymmenkunta vuotta Vimpelin Vedon SM-sarjamiehistöön. Latvala voitti SM-kultaa 1960, 1965, hopeaa 1959, 1961, 1962 ja pronssia 1958, 1963.
Cincinnatin yliopisto
Cincinnatin yliopisto (The University of Cincinnati, lyh. UC) on julkinen tutkimusyliopisto Cincinnatissa Yhdysvaltojen Ohion osavaltiossa. Se on Yhdysvaltain sadan suurimman yliopiston joukossa, ja Yhdysvaltain kansallisen tiedesäätiön yliopistorankingissä se oli 2010-luvun lopulla 25 parhaan julkisen tutkimusyliopiston joukossa.
Cincinnatin yliopisto on tunnettu kooperatiivisen opetusjärjestelmän uranuurtajana. Menetelmän ideoi vuonna 1906 dekaani Herman Schneider. Vuonna 2018 yliopisto järjesti yli 30 000 opetusjaksoa yhteistyössä yrityspartnereiden kanssa.
Kun maan yliopistojen opiskelijamäärä on 2010-luvulla keskimäärin laskenut, Cincinnatin yliopisto on kasvanut. Lukuvuonna 2018–2019 sillä on yli 45 000 opiskelijaa.
Yliopiston urheilujoukkueet tunnetaan nimellä Cincinnati Bearcats.
Merkittäviä rakennuksia
1990-luvun keskivaiheilla yliopistokampukselle valmistui Peter Eisenmanin suunnittelema arkkitehtuurikoulun rakennus The Aronoff Center for Design, Art, Architecture and Planning. Muita merkittävien arkkitehtien suunnittelemia rakennuksia UC:n kampuksella ovat Frank Gehryn piirtämä Vontz Center for Molecular Studies (1999), Thom Maynen suunnittelema vapaa-ajankeskus (2006) ja nelisylinteristä moottoria kuvaava Michael Gravesin konetekniikan tutkimuskeskus (1994).
Tunnettuja opettajia ja opiskelijoita
Cincinnatin yliopistossa ovat opettaneet muun muassa myöhemmin Yhdysvaltain presidenttinä toiminut William Howard Taft 1896–1900, Nobel-palkittu kemisti Paul J. Flory, fyysikko ja kosmologi Richard C. Tolman, klarinetisti Ronald de Kant, pianisti Awadagin Pratt, suullisen poliorokotteen kehittänyt Albert Sabin ja astronautti Neil Armstrong.
Suomalainen Tiina Reponen on professorina Cincinnatin yliopiston ympäristöterveyden laitoksella. Helsingissä konetekniikan diplomi-insinööriksi opiskellut, USA:ssa väitellyt professori Kettil Cedercreutz toimi 2001-2017 yliopiston Professional Practice and Experiential Learning -yksikön johtajana. Itä-Suomen yliopiston vesikemian professori Simo Pehkonen toimi 1990-luvun keskivaiheilla ympäristökemian apulaisprofessorina. Suomen Ateenan-instituutin johtaja Björn Forsén on ollut yliopiston vierailevana tutkijana. Cincinnatin yliopiston muotoilukoulussa ovat vierailleet luennoijina muun muassa suomalaiset sisustusarkkitehdit Ahti Taskinen 1976–1978 ja Pentti Hietanen 1985–1986.
Happihoito
thumb|150px|Happiliitäntä [[vuodeosaston seinässä]]Happihoidossa potilaalle annetaan hengitettäväksi lisähappea (O2). Ensihoitona happihoitoa voidaan antaa hypokseemiselle potilaalle, vaikkapa akuutin astman vuoksi sairaalaan joutuvalle potilaalle. Pitkäaikainen happihoito voi hyödyttää keuhkoahtaumatautia sairastavaa, hypoksemiasta kärsivää potilasta; hyödystä muille potilaille ei ole vahvaa tutkimusnäyttöä.
Pitkäaikainen happihoito
Pitkäaikainen happihoito voidaan toteuttaa kotihappihoitona. Tällöin potilas saa kotiinsa happirikastimen tai kaasumaista tai nestemäistä happea happipullossa.
Lääkäri arvioi happihoidon aloittamisen hyötyä potilaalle. Seuraavassa esimerkkejä kriteereistä: Muita happihoidon tarpeen määrittämisessä merkityksellisiä asioita ovat esimerkiksi korkea keuhkovaltimopaine, polysytemia, neuropsykologiset oireet joihin happihoito auttaa sekä sydänoireet joihin osasyynä on hypoksemia.
Lähteet
Sauerstofftherapie
Keltakerikääpä
Keltakerikääpä (Ceriporia aurantiocarnescens) on muutaman kerran eteläisestä Suomesta tavattu kääpälaji. Sitä kasvaa myös hyvin harvinaisena Keski-Euroopassa. Keltakerikäävän ekologia tunnetaan puutteellisesti, mutta sen isäntäpuita ovat ainakin koivut ja lepät. Monesti samassa lahopuussa kasvaa kirjokerikääpää.
Keltakerikäävän yksivuotinen itiöemä on alustanmyötäinen ja se kasvaa joko pieninä laikkuina tai kapeana kaistaleena puusyiden suuntaisesti. Tuore itiöemä on tiivisrakenteinen, väriltään kalpeankeltainen ja heikosti vahamaisen kiiltävä, kuivuessaan kääpä muuttuu purppuran- tai ruosteenpunaiseksi, hauraaksi ja sen pillistö painuu. Tasakokoisia pyöreähköjä pillejä mahtuu 4-5 millimetrille ja ne ovat isompia kuin viherkerikäävällä. Pohjamalto ja pillistö ovat samanvärisiä pillipinnan kanssa. Keltakerikäävän kokonaispaksuus on 1 mm.
Mäntyluoto
Mäntyluoto on Porissa sijaitseva niemi ja yksi Porin kaupunginosista. Se on järjestysnumeroltaan 65. kaupunginosa, ja se sijaitsee Meri-Porin alueella.
Mäntyluodossa sijaitsevat yksi Porin sataman satama-alueista, Mäntyluodon satama, joka on Pohjoismaiden suurin sahatavarasatama, sekä Pori Offshore Constructionsin omistuksessa oleva Mäntyluodon telakka. . Mäntyluoto on myös valtatie 2:n päätepiste.
Mäntyluotoon valmistui Tampere–Pori-rautatien jatke 1. marraskuuta 1899. Henkilöliikenne reitillä lopetettiin kuitenkin vuonna 1962. Sataman toiminnan vilkastuessa 1900-luvun alkupuolella, rakennutti Porin kaupunki alueelle Mäntyluodon hotellin, joka valmistui vuonna 1918. Se pysyi Porin kaupungin omistuksessa vuoteen 2000 asti.
Mäntyluoto käsittää myös Kallon saaren, jossa on muun muassa Suomen vanhimman urheiluseuran, purjehdusseura Segelföreningen i Björneborgin kotisatama, sekä Porin merivartioasema ja vuonna 1884 valmistunut Kallon majakka. Mäntyluodon vieressä sijaitsee Uniluodon kaupunginosa, jonka monet yhdistävät samaksi alueeksi Mäntyluodon kanssa.
Vanhan satamaviraston vierestä alkaa "Koiraranta", jossa hiekkarannalla omistajien mukana saavat koirat ja muut lemmikkieläimet käydä uimassa.
Trubaduuri
Trubaduuri on yksin esiintyvä muusikko. Trubaduureja oli keskiajalla Ranskassa. Nykyään trubaduureiksi kutsutaan myös niitä muusikoita, jotka esiintyvät laulaen ja itseään esimerkiksi kitaralla säestäen.
Keskiajan trubaduurit
pienoiskuva|upright=0.4|vasen|[[Guillaume d'Aquitaine]] pienoiskuva|[[Gustave Dorén (1832–1883) kuvitusta: Trubaduurit ylistävät ristiretkiä.]]
Trubaduuri oli sydänkeskiajan Etelä-Ranskassa henkilö, joka sanoitti, sävelsi ja esitti ritariromantiikkaa heijastavia lauluja lähinnä oksitaanin kielellä. Perinne syntyi 1000-luvulla ja hiipui pois 1200-luvulla. Trubaduurilyriikan vakioteemoja oli naimisissa olevan aatelisnaisen ja köyhän laulajan tai ritarin välinen ”hovillinen” rakkaus.
Trubaduureihin verrataan usein ranskaksi laulaneita truveereja ja saksankielisiä minnelaulajia.
Nykyajan trubaduurit
Monet trubaduurit esittävät folkmusiikkia, jolloin on käytetty myös nimitystä folkmuusikko. Trubaduurit voivat esittää mitä tahansa musiikkityyliä, sekä lainakappaleina että omana tuotantonaan. Lisäksi trubaduurimuusikot voivat esiintyä välillä yksin, välillä taas kokoonpanon riveissä.
Trubaduurien määrä on 2010-luvulla Suomessa kasvanut viimeisten kymmenen vuoden ajan. Nykyaikana on järjestetty jopa keskiaikaan liittyviä tapahtumia, jolloin saatetaan kutsua trubaduuri esiintymään, mutta on myös muitakin esiintyjiä kuten rock- ja iskelmäartisteja sekä kansanmusiikkiyhtyeitä.
Nykyajan tunnettuihin trubaduureihin kuuluvat muun muassa Lembit Tolga, Magnus Gräsbeck, Kapa Ahonen, Vladimir Vysotski ja Pekka Laukkarinen.
Keskiaikaiset trubaduurit
Tunnetuimpiin keskiajan trubaduureihin kuuluvat muun muassa:
Virva
Virva voi tarkoittaa seuraavia:
Flyleaf (albumi)
Flyleaf on teksasilaisen vaihtoehtorockyhtyeen, Flyleafin, ensimmäinen kokopitkä studioalbumi. Se julkaistiin 4. lokakuuta 2005 ja albumi nousi välittömästi Billboard 200-listalla 88:ksi. Albumin ensimmäinen single oli I'm So Sick, jota seurasi Fully Alive ja All Around Me.
30. lokakuuta 2007 yhtye julkaisi albumin uudestaan CD/DVD versiona. Uusintajulkaisulla on alkuperäisen version kappaleiden lisäksi myös akustiset versiot muun muassa Cassie, Fully Alive ja I'm So Sick -kappaleista. DVD:llä on Flyleafin haastattelu sekä All Around Me, I'm So Sick ja Fully Alive -kappaleiden musiikkivideot. Lisäksi julkaisun mukana on ilmainen matkapuhelimen soittoääni sekä juliste. Uusintajulkaisua myytiin 13 000 kappaletta ensimmäisellä viikollaan ja yhtye nousi Billboard 200 -listalla sijalle 62. Toisella myyntiviikolla sitä myytiin vielä 10 100 kappaletta.
Ammattikasvatushallitus
Ammattikasvatushallitus oli vuosina 1966–1991 toiminut suomalainen keskusvirasto, joka vastasi ammattikoulutuksen järjestämisestä. Se perustettiin vuoden 1966 alusta kauppa- ja teollisuusministeriön ammattikasvatusosaston seuraajaksi ja siirrettiin vuonna 1969 opetusministeriön alaisuuteen. Kouluhallituksen tavoin Ammattikasvatushallituksen tehtäviin kuuluivat muun muassa opetussuunnitelmien laatiminen, oppimateriaalien hankkiminen ja koulujen rakennuttaminen.
Ammattikasvatushallitus yhdistettiin 1. huhtikuuta 1991 Kouluhallituksen kanssa, jolloin syntyi nykyinen Opetushallitus.
Ammattikasvatushallituksen pääjohtajat
Lähde:
Reija Hirvikoski
Reija Katriina Hirvikoski (s. 23. helmikuuta 1954 Helsinki) on freelancer-lavastaja ja pukusuunnittelija. Koulutukseltaan Hirvikoski on taiteiden tohtori. Hän on opiskellut Taideteollisessa korkeakoulussa vuosina 1979–1984 lavastustaiteen osastolla ja jatko-opiskelijana 1995–2005. Väitöskirjansa Hirvikoski teki vuonna 2005 aiheesta Tahdon tiellä – lavastajan rooli ja asema (2005). Hirvikoski sai vuonna 2006 valtion taiteilija-apurahan väitöskirjansa tutkimustulosten soveltamiseen ja lisätutkimukseen. Hän toimi Suomen OISTAT-keskuksen puheenjohtajana 2005–2015 ja kansainvälisen OISTAT Performance Design komission puheenjohtajana sekä kansainvälisen OISTATin hallituksessa 2009–2015. Hirvikoski valittiin vuosiksi 2009–2015 Teatteri- ja mediatyöntekijöiden liiton (TeMe) puheenjohtajaksi ja nimitettiin näyttämötaiteen taiteilijaprofessoriksi vuosille 2009–2014.
Reija Hirvikoski toimi skenografian alan maailmannäyttelyn Prahan Quadrennialin (PQ07) Suomen osaston tuottajana ja näyttelyn suunnitteluryhmässä, PQ11 Suomen osaston kuraattorina ja tuottajana sekä WSD2013/ Cardiff (World Stage Design) kilpailunäyttelyn kansainvälisen kuraattoriryhmän ja palkintoraadin puheenjohtajana. Lisäksi Hirvikoski toimi Valtion näyttämötaidetoimikunnan varapuheenjohtajana (2010–2013).
Hänelle myönnettiin taiteilijaeläke vuonna 2018.
Toivo Häkkinen
thumb|Toivo Häkkinen Toivo Nikodemus Häkkinen (9. toukokuuta 1904 Leivonmäki – 15. toukokuuta 1944 Viipuri) oli Mannerheim-ristin ritari numero 46. Mannerheim-ristin ritarin arvon hän sai 14. tammikuuta 1942. Sotilasarvoltaan Häkkinen oli majuri.
Häkkinen kuoli jatkosodassa 13. sotasairaalassa. Hänet on haudattu Leivonmäelle.
Havana Club
Havana Club on Kuuban Santa Cruz del Nortessa valmistettava rommimerkki. Rommintuotannon Havana Club -tuotemerkillä aloitti José Arechabala vuonna 1878. Kuuban vuoden 1959 vallankumouksen jälkeen tislaamo ja yritys kansallistettiin.
Vuodesta 1994 Havana Clubia on tuottanut Havana Club International, Kuuban valtion ja Pernod Ricardin puoliksi omistama yhteisyritys.
Suomessa Alko myy kahta erilaista Havana Club -rommia: kolmevuotiaista rommitisleistä kypsytetty vaalea Havana Club Añejo 3 Años ja vähintään seitsenvuotiaista rommitisleistä kypsytetty tumma Havana Club Añejo 7 Años. Molempien alkoholipitoisuus on 40 tilavuusprosenttia.
Musta Haukka
Musta Haukka (1767 – 3. lokakuuta 1838,, omakieliseltä nimeltään Ma-ka-tai-me-she-kia-kiak) oli Sauk- ja Fox-intiaanien johtaja Mustan Haukan sodassa vuonna 1832. Hän kärsi tappion Yhdysvaltoja vastaan Bad Axen taistelussa (tai verilöylyssä) Wisconsinissa. Taistelun jälkeen saukit ja foxit pakotettiin luopumaan maistaan Illinois’n ja Iowan alueella, ja winnebagot Wisconsinin alueella.
Musta Haukka ei ollut syntyperäiseltä asemaltaan päällikkö, vaan hän ansaitsi asemansa toiminnallaan taistelukentällä ja vastarintaan valmiiden sotureiden johtajana ennen sotaan ryhtymistä. Hän taisteli brittien puolella vuoden 1812 sodassa suojatakseen saukien maita valkoisten uudisasutukselta. Mustan Haukan haastatteluihin perustuva omaelämäkerta julkaistiin vuonna 1833. Teoksesta tuli hyvin suosittu, ja siitä on otettu uusia painoksia vielä 2000-luvullakin.
Kouluhallitus
thumb|Postimerkki kansakouluasetuksen säätämisen satavuotisjuhlaan (1966). Kouluhallitus (, vuoteen 1918 Koulutoimen ylihallitus) oli vuosina 1870–1991 toiminut suomalainen valtion keskusvirasto, joka vastasi koulu- ja kirjastoasioista. Sen vastuualueeseen kuuluivat muun muassa yleisissä oppilaitoksissa annettavan opetuksen valvonta, koulujen rakentaminen, valtionosuuksien myöntäminen kunnallisille ja yksityisille oppilaitoksille, opistoille sekä kirjastoille, peruskoulun ja lukion opetussuunnitelmien laatiminen, aineiden oppimäärien vahvistaminen sekä oppikirjojen hyväksyminen.
Kouluhallitus yhdistettiin 1. huhtikuuta 1991 Ammattikasvatushallituksen kanssa, jolloin syntyi nykyinen opetushallitus.
Historia
Kouluhallitus perustettiin 24. marraskuuta 1869 annetulla asetuksella kun alkeisopetuksen järjestäminen siirrettiin kirkolta valtion ja kuntien tehtäväksi osana kansakoulu-uudistusta. Sitä ennen kouluasioista vastaava ylin viranomainen oli toiminut Tuomiokapitulin yhteydessä. Uusi keskusvirasto aloitti toimintansa 1. heinäkuuta 1870 ja sen alaisuuteen tulivat kansa- ja oppikoulut. Sen tehtäviin kuului alkujaan muun muassa valvoa, että koulujen opetus henkisi kunnioitusta esivaltaa kohtaan sekä korostaisi alamaisten velvollisuuksia ja säädyllisyyttä.
Suojelukasvatuslaitokset ja lastentarhat siirtyivät pois kouluhallitukselta vuonna 1924.
Kouluhallituksen pääjohtajat
Titteli vuoteen 1874 puheenjohtaja, 1874–1918 ylitirehtööri, 1918–1944 ylijohtaja, 1944 alkaen pääjohtaja.
Kastanjakotingat
Kastanjakotingat (Doliornis) on kotingojen heimoon kuuluva varpuslintusuku. Kastanjakotingoihin kuuluu BirdLifen mukaan kaksi lajia.
Brnon raitioliikenne
Raitiotiejärjestelmä koostuu nykyisin 11 linjasta. Käytössä olevien raiteiden kokonaispituus on 139 kilometriä ja liikennöitävien ratojen yhteispituus 70,4 kilometriä. Linjat eivät palvele vain kantakaupunkia, vaan jatkuvat myös Brnon eteläpuolella sijaitsevaan naapurikaupunkiin: Modřiceen. Ennen viimeisintä, vuonna 2008 tehtyä laajennusta ratojen yhteispituus oli 69,7 km. Raitiovaunuja liikennöi Brnon kaupunki eli Dopravní podnik města Brna (DPMB).
Tšekin kielen Brnon murteella raitiovaunu on "šalina". Sana on peräisin saksan ilmauksesta "Elektrische Linie" (sähköiset linjat).
Ensimmäinen hevosraitiotie
Brno oli entisen Itävalta-Unkarin kolmanneksi suurin kaupunki, ja se on nykyisin osa Tšekin tasavaltaa. Kaupunkiin rakennettiin valtion ensimmäinen hevosraitiotie, joka avattiin 17. elokuuta 1869. Sen reitti kulki keskustasta pohjoiseen Lažanskýplatzille (nykyiselle Moravské náměstílle), joka sijaitsi tuolloin eri paikkakunnalla: Královo Polessa. Liikennöitsijänä toimi "Brnon raitiotieyhdistys", ja se kuljetti matkustajien lisäksi myös rahtia. Aluksi käytössä oli vain kuusi raitiovaunua, mutta yhtiö osti vähitellen yhteensä 57 matkustajavaunua. Hevosraitioliikenne oli keskeytyksissä vuosina 1875-1877.
Toinen hevosraitiotie
Brnon raitiotie -niminen yritys perustettiin kesäkuussa 1876, ja sen ensimmäinen raitiolinja kulki päärautatieasemalta Pisárkyyn. Vähän ajan kuluttua avattiin toinen linja. Kumpaakin linjaa liikennöitiin ainoastaan kesäisin.
Höyryraitiotie
Uusi liikennöitsijä, "Brnon höyryraitiotie", alkoi liikennöidä höyryraitiovaunuilla vuonna 1884. 1900-luvulla höyryraitioteitä alettiin korvata sähköraitioteillä, mutta höyryvetureita käytettiin tavarankuljetukseen vuoteen 1914 asti.
Heinkel He 70
thumb|Unkarilainen Heinkel He 170 Heinkel He 70 on saksalaisen lentokonevalmistajan Heinkelin Deutsche Luft Hansalle suunnittelema ja valmistama matkustajalentokone. , joka lensi ensilentonsa 1. joulukuuta 1932
Brnon raitioliikenne
Ensimmäiset sähköraitiovaunut
Brnon ensimmäisten sähköraitiolinjojen liikenne alkoi 21. kesäkuuta 1900. Näillä linjoilla käytettiin 41 moottorivaunua ja 41 perävaunua. Jälkimmäisistä 12 kpl muunnettiin olemassaolleista höyryraitiovaunuista. Sähköraitioteiden liikennöitsijänä toimi Company Brno. Samaan aikaan kun monilla muilla alueilla siirryttiin sähkökäyttöön, Brnon höyrykäyttöiset raitiovaunut olivat hyvin tehokkaita, ja oli kustannustehokaampaa pysyä vanhassa tekniikassa. Kaupungeissa, joiden raitiotiet eivät olleet yhtä vakiintuneita, kuten Prahassa, Teplicessä, Liberecissä ja Olomoucissa, siirryttiin nopeammin sähköraitioteihin.
Ensimmäisen liikennöintivuoden aikana rakennettiin useita uusia linjoja, ja pian raitioteillä oli jo viisi linjaa. Vuonna 1914 liikennöitsijälle tuli talousvaikeuksia, ja itävaltalainen (wieniläinen) sähköverkkoyhtiö Aktiengesellschaft osti yhtiön. Ensimmäisen maailmansodan aikana suunniteltiin laajennuksia, ja yksi linja jatkettiin sairaalle.
Brnon raitioliikenteen kultakausi
Tšekkoslovakian synnyn jälkeen vuonna 1918 perustettiin Společnost brněnských elektrických pouličních drah. Liikennöitsijän ensimmäisenä tehtävänä oli sodan aikana rappeutuneiden raitiovaunujen ja ratojen kunnostus. Vuodesta 1924 alkaen rakennettiin myös uusia raitiotietä, ja muutamaa vuotta myöhemmin liikennöitsijä alkoi kaksiraiteistaa yksiraiteisia ratoja.
Vuoteen 1938 mennessä liikenteessä oli yhteensä kahdeksan raitiolinjaa. Vuonna 1942 Brünn-Lösch/Brno-Líšeňin kaupunkirata muunnettiin junaksi, joka pystyi liikennöimään myös raitioteillä.
Kalusto
Vuonna 2023 Brnon raitiovaunukalustoon kuuluivat seuraavat vaunut:
Viitteet
Strassenbahnen in der Tschechischen und Slowakischen Republik: von der Pferdebahn zum Tatrawagen; die Geschichte der tschechischen und slowakischen Strassenbahnbetriebe von einst und jetzt in Wort und Bild, Verlag für Verkehrsliteratur Bauer, Dresden, 1995, ISBN3980430308
Heinkel He 70
Koneen sotilasversiota käyttivät Saksan ilmavoimat, sekä Espanjan sisällissodassa Kansallisten puolen lentojoukot, ja myöhemmin Espanjan ilmavoimat, yhteys- ja pommikoneena. Unkarin ilmavoimat käytti koneesta kehitettyä tähtimoottorista He 170 -versiota.
Virvatuli
thumb|Virvatulia kerrotaan nähdyn myös veden pinnalla. Virvatuli voisi ehkä näyttää tältä. Virvatulet (myös aarnivalkeat, aarretulet tai aarreliekit) ovat tulia tai valonlähteitä, joita havaitaan yleensä pimeässä asumattomilla alueilla lähellä maan- tai vedenpintaa tai aivan pinnassa. Virvatuli on muodoltaan joko liekin kaltainen, valopallo tai hahmoton. Virvatulien väri vaihtelee. Kertomusten mukaan jotkin virvatulet hyppelehtivät, vaappuvat tai huojuvat, ja ne jopa liikkuvat paikasta toiseen. Kerrotaan että virvatulet usein katoavat tai etääntyvät kauemmas, kun niitä lähestyy.
Virvatulia esiintyy yleensä samoilla paikoilla tai alueilla toistuvasti; joillakin paikoilla niistä on pitkä kansanperinne. Virvatulet ovat yleensä hiljaisia, ja niitä nähdään hiljaisilla seuduilla. Virvatuli saattaa jopa kadota, kun on pidetty kovaa ääntä. Toisaalta perimätiedon mukaan aarnihautoihin voi liittyä paikalta kuuluvat oudot äänet.
Sana virva tarkoittaa jotakuinkin väreilyä, häilymistä ja lepattamista. Virvatulet vaikuttavat monista luonnottomilta tai yliluonnollisilta; niihin liittyykin paljon kansantarinoita ja myyttejä. Tutkijat ovat tarjonneet virvatulille erilaisia selityksiä.
Virvatulet kansanperinteessä
Suomessa uskottiin, että aarnivalkean alla saattoi olla aarre. Valohavainto liittyi siihen, että aarteen haltija kiillotti tai puhdisti liekillä arvometalleja. Aarnihauta oli aarrekätkö, jota vartioi Aarniksi kutsuttu haltia. Virvatulien uskottiin palavan aarnihaudoilla etenkin juhannusöisin: virvatulet ilmoittivat aarteen sijaintipaikan.
Virvatuli on usein liitetty kummitteluun. Vanhan perinteen mukaan varsinkin hautausmailla tai surma- ja onnettomuuspaikoilla nähtyjä virvatulia pidetään ihmisten sieluina. Eräiden liekkiä muistuttavien virvatulien nimitys on ollut liekkiö. Liekkiötä arveltiin aavelinnuksi tai lapsen sieluksi. Joskus uskottiin, että kun hautausmaalta nousee tulta, siellä on kakkiainen.
Euroopassa ja Yhdysvalloissa joihinkin virvatulien perinteisiin havaintopaikkoihin liittyy samantapainen kulkutarina: Sen mukaan paikalla on sattunut onnettomuus, esimerkiksi junaturma, ja paikalla nähty vaappuva valo on päätään etsivän onnettomuuden uhrin lyhty.
Entisaikaan metalliesiintymiä on etsitty paikoilta, joissa on näkynyt valoilmiöitä. Kerrotaan että Outokummun mineraaliesiintymän päällä on palanut aarnivalkeita.
Runoissa ja lauluissa virvatulet nähdään maailman houkutusten vertauskuvana, ne ovat samalla tavalla pettäviä ja katoavia. Eino Leinon runossa ”Nocturne” elämänsä taistelut jo läpikäynyt sanoo: ”En ma enää aja virvatulta”. Tällä hän tarkoittaa sitä, että on lakannut jahtaamasta häilyviä haaveita ja onnen lupauksia ja tyytyy siihen, mitä on jo saanut.
Tieteelliset selitykset
Kansanperinteestä tuttujen virvatulien taustalla on oletettavasti useita erityyppisiä ilmiöitä, ja niiden luonnontieteelliset selitykset vaihtelevat tapauskohtaisesti. Yhden teorian mukaan suolla havaittu sininen tai vihertävä liekki aiheutuu suosta nousevasta metaanista, joka jostain syystä syttyy itsestään palamaan – esimerkiksi siksi, että se joutuu kosketuksiin hapen kanssa. Metaania syntyy kun eloperäinen aine lahoaa, käy tai mätänee. Monet yksityiskohdat tässä selitysmallissa ovat kuitenkin ongelmallisia; metaani esimerkiksi palaa nopeasti ja räjähdysmäisesti. Ilmeisesti jotkut virvatulet palavat vain hetkellisesti, toiset taas voivat palaa vakaasti pitkiäkin aikoja. Vakaa palaminen edellyttää kaasun tasaista virtausta suon pinnalle. Metaani palaa keltaisella liekillä, kun taas virvatulia kuvaillaan yleensä sinertäviksi. Metaani myös palaa kuumalla liekillä, mutta virvatulien ei ole kerrottu sytyttäneen mitään tuleen.
Bioluminesenssi eli eliöiden biologisesti tuottama valo selittää joitakin tapauksia. Luonnossa pimeässä heikosti valaiseva ja paikallaan pysyvä valonlähde voi olla esimerkiksi bioluminoivaa levää tai sientä. Mahdollisesti myös kiiltomatoja on voitu luulla virvatuliksi.
Liikkuvien virvatulien selitykseksi on ehdotettu bioluminoivaa levää, hometta tai bakteereita turkissaan kantavia eläimiä. On olemassa joitakin havaintoja hohtavista linnuista. Väitetään että Venäjällä on ammuttu jokunen hohtava sorsa – valo on hiipunut vähän eläimen kuoleman jälkeen. Mahdollisesti myös joidenkin pöllöjen rintapuoli hohtaisi pimeässä. Yhdessä tapauksessa pimeässä havaitut valoilmiöt ovat osoittautuneet tornipöllöiksi.
Muun muassa Yhdysvalloissa ja Israelissa virvatulia on nähty aavikoilla. Teorian mukaan ne ovat eräänlaisia kangastuksia kaupunkien tai teiden valoista, jotka ilmakehä heijastaa jostain toisesta paikasta.
Yksi selitys virvatulille on se, että ne johtuisivat maan alta purkautuvasta energiasta, jota vapautuu tektonisten ilmiöiden yhteydessä. Tarkemmin ottaen kyseessä olisivat hyvin dokumentoidut maanjäristysvalot.
Skate 3
Skate 3 on EA Black Boxin kehittämä ja Electronic Artsin julkaisema rullalautailuun perustuva urheilupeli, joka on Skate-pelisarjan kolmas osa. Peli julkaistiin toukokuussa 2010 PlayStation 3:lle ja Xbox 360:lle.
Pelaaminen
Peliin on lisätty kolme vaikeustasoa. Helppo (easy) tekee hypyistä ilmavampia, nopeuttaa pyörimistä ja tekee grindeistä ”magneettisempia”, jolloin lauta pysyy paremmin reilissä. Normaali (normal) on hyvä pelisarjaa ennenkin pelanneille. Vaikea (hardcore) taas muuttaa peliä toiseen suuntaan ja tekee hypyistä matalampia, grindeistä vaikeampia, vauhdin ottamisesta hitaampaa ja muuttaa temppujen tekemisen vaikeammaksi.
Skate Park on myös iso ominaisuus Skate 3:ssa. Tämä ominaisuus antaa pelaajalle mahdollisuuden rakentaa omia parkkeja. Kun oma skeittaamispuisto on valmis, voit rullalautailla Skate Parkissasi ystäviesi kanssa netissä.
Hintasääntely
Hintasääntely tarkoittaa valtiovallan jollekin tuotteelle määräämää maksimi- tai minimihintaa. Usein sääntelyn tavoitteena on varmistaa maksimihinnalla peruselintarvikkeiden edullisuus kansalaisille. Vaihtoehtoisesti minimihinnalla voidaan pyrkiä esimerkiksi varmistamaan ruoan tuottajien tulotaso.
Skate 3
Pelaaminen
Pelin tapahtumat sijoittuvat kuvitteelliseen Port Carvertonin kaupunkiin. Toisin kuin Skate 2:ssa kaupunki on paljon värikkäämmän näköinen ja sallivampi skeittaamisen suhteen; kun skeittaat vartijan ohi hän ei lähde perääsi, Kaupunki jakaantuu kolmeen alueeseen: yliopisto- ja teollisuusalueeseen sekä keskustaan. Yliopistoalueella on jyrkkiä alamäkiä ja isoja avoimia alueita. Keskustassa taas on tasaisia reunoja ja reilejä. Teollisuusalueella on muun muassa mahtava louhos, joka koostuu yli 10 000 käsintehdystä kivestä.
Hintasääntely
Mikäli määrätty hinta on korkeampi kuin markkinahinta eli se hinta, jolla kysyntä ja tarjonta ovat yhtä suuret, tuloksena on ylitarjontaa ja alikysyntää (esim. maatalouden "voivuoret" ja "viljavuoret), koska tuottajien into tuottaa kasvaa mutta kuluttajien ostohalu laskee, ks. minimihinta.
Skate 3
Pelaaminen
Skate 3:ssa on myös harjoitusosio ”Stereo Skate School”, jossa voi opetella uusia temppuja Coach Frankin kanssa. Coach Frankille äänensä on antanut Jason Lee.
Hintasääntely
Mikäli määrätty hinta on alhaisempi kuin markkinahinta, tuloksena on ylikysyntä eli pula ja alitarjonta (esim. Neuvostoliiton ja muiden sosialististen maiden ruokakauppojen jonot - tai Suomen jonot toisen maailmansodan hintasääntelyn aikana), ks. "hintakatto" eli maksimihinta.
Skate 3
Demo
Demo julkaistiin 15. huhtikuuta 2010. Se sisältää osia harjoitusosiosta, kaksi aluetta Port Carvertonin yliopistoalueelta sekä neljä haastetta, joita voit pelata yksin. Niistä kahta voi pelata myös internetissä tiimihaasteina. Demossa on 20 minuutin aikarajoitus, jonka jälkeen peli nollaantuu ja voit joko poistua tai aloittaa alusta.
Hintasääntely
Vaikka hallitukset usein käyttävät hintasääntelyä, taloustieteilijät yleensä sanovat, että hintasääntelyä pitäisi yleensä välttää ja sen seuraukset ovat toista kuin mihin sillä pyritään. Esimerkiksi kolme neljästä taloustieteilijästä on eri mieltä väitteestä "Hinta- ja palkkasääntely on hyödyllinen keino säädellä inflaatiota", 8 % samaa mieltä.
Hintasääntelyn seurauksia
Markkinahinta on se hinta, jolla tietyn tuotteen kysyntä ja tarjonta ovat yhtä suuret. Jos hallitus määrää tätä alhaisemman maksimihinnan, kysyntä kasvaa ja tarjonta vähenee. Tällöin tuotetta ei riitä kaikille. Kun näin hintamekanismi ei pääse säännöstelemään hyödykkeen riittävyyttä, säännöstely tapahtuu jollain toisella mekanismilla:
Jos joidenkin hyödykkeiden hinnoille asetetaan maksimi, voimavarat tuppaavat kulkeutumaan toisten hyödykkeiden tuotantoon. Siksi hallitus voi joutua sääntelemään näiden toistenkin hyödykkeiden tuotantoa, jne.
Historia
Sekä hintasääntelyä että vapaasti markkinoilla määräytyviä hintoja on ollut vaihtelevassa määrin eri puolilla maailmaa läpi historian ja on yhä.
Rooma
Diocletianus (keisarina 284-305 jaa.) yritti estää nopeaa hintojen nousua määräämällä yli tuhannen tuotteen enimmäishinnat kuolemantuomion uhalla. Moni tuottaja lakkasi myymästä ja kaupankäynti lähes loppui. Toiset myivät kalliimmalla salaa mustassa pörssissä. Diocletianus luopui vallasta (305) ja vähitellen hintoja ei enää valvottu.
Johtava antiikin Rooman taloushistorioitsija, Michael Ivanovich Rostovtzeff, kertoo, että hinta- ja palkkasääntelyä oli käytetty usein myös ennen ja jälkeen Diocletianuksen. Diocletianuksen hintasääntely johti pahaan pulaan, ja väkijoukot saattoivat tappaa myyjiä saadakseen tavarat. Muodollisesti lakia ei kumottu. Myös korkea verotus vähensi työntekoa, säästämistä, investointeja ja kauppaa.
Intia
1300-luvun alussa Delhin sulttaanikunnan hallitsija Alauddin Khalji määräsi hinnat viljalle, vaatteille, orjille, eläimille ja monella muulle tuotteelle. Pian hänen kuoltuaan hänen poikansa Qutbuddin Mubarak Shah kumosi hintasääntelyn.
1900- ja 2000-luvut
Suunnitelmatalousmaat yleensä määräävät useimpien tai kaikkien tuotteiden hinnat. Niiden talous on tyypillisesti toiminut huonosti ja melkein kaikki on korvattu sekatalouksilla. Myös ei-suunnitelmatalousmaissa on ollut hintasääntelyä, kuten vuokrasääntelyä. Ensimmäisen maailmansodan aikana Yhdysvalloissa säänneltiin ruoan hintaa. Toisen maailman sodan aikana muun muassa Yhdysvallat ja natsi-Saksa sääntelivät hintoja.
Luigi Diligenza
Luigi Diligenza (10. helmikuuta 1921 – 25. toukokuuta 2011) on katolisen kirkon italialainen 8. elokuuta 1943 vihitty pappi ja 23. huhtikuuta 1978 vihitty piispa. Hän toimi Capuan arkkipiispana vuodesta 1978, kunnes jäi eläkkeelle 29. huhtikuuta 1997.
KSI
Olajide Olayinka Williams ”JJ” Olatunji (s. 19. kesäkuuta 1993 Watford, Iso-Britannia, YouTube-käyttäjänimi JJ Olatunji tai vain KSI) on englantilainen videopelikommentaattori, koomikko, rap-artisti ja nyrkkeilijä. Hänellä on yli 24 miljoonaa tilaajaa YouTube-kanavallaan KSI ja yli 16 miljoonaa toisella kanavallaan JJ Olatunji. Hänen sukunimensä Olatunji tarkoittaa ”Vauraus herää uudestaan” jorubaksi.
Nimimerkki ”KSIOlajidebt” muodostuu sanoista knowledge, strength ja integrity (KSI), hänen etunimestään (Olajide) sekä British Telecomista (BT). Hänen videonsa olivat ennen suurimmaksi osaksi FIFA-pelin pelaamista ja selostusta, mutta hän pelasi myös muitakin pelejä ja teki vlogeja. Nykyään hän keskittyy suurimmaksi osin musiikin tekoon ja nyrkkeilyyn liittyviin videoihin pääkanavallaan. Toiselle kanavalleen hän tekee enimmäkseen reaktiovideoita.
YouTube-ura
Ennen nykyistä kanavaansa Olatunjilla oli toinen YouTube-kanava (joka on vieläkin olemassa) nimeltään JideJunior. Olatunji avasi nykyisen YouTube-käyttäjätilin 24. heinäkuuta 2009 FIFA-videolla. Home "JJ":n nettisivun mukaan toiset YouTube-käyttäjät kuten Weepeler ja Hjerpseth inspiroivat häntä aloittamaan oman YouTube-kanavansa. Hänen pääkanavansa keskittyy päämääräisesti FIFA-videoihin. Toisella kanavallaan KSI pelaa muita pelejä kuten Grand Theft Auto V ja muita PC-pelejä. Olatunjin perhe nähdään joskus hänen videoissaan, etenkin hänen pikkuveli Deji ja hänen isänsä.
Hänen toinen kanavansa (KSIOlajidebtHD) sisältää enemmän rentoja arcade-pelivideoita. Olatunji myös pelaa joskus hänen veljensä Deji Olatunjin kanssa, joka tekee myös videoita kanavallaan Deji ja Deji 2nd.
Musiikkiura
Olatunji tekee pääasiassa rap-musiikkia. KSI aloitti musiikkiuransa hänen YouTube-ystävänsä Randolphin kanssa, kun he julkaisivat rap-kappaleen englantilaisesta jalkapalloilijasta Emile Heskeystä nimeltään "Heskey Time" 2011 iTunesissa. "Heskey Timen" menestyttyä hän aloitti sarjan YouTube-kanavallaan nimeltä "Football Rap Battles", jossa Olatunji ja Randolph esittävät tiettyjä jalkapalloilijoita ja managereita kuten Mario Balotelli ja Sir Alex Ferguson ja räppäävät. Olatunji esiintyi myös Droidekan musiikkivideossa kappaleelle ”Get Hyper” vuonna 2013. KSI julkaisi ensimmäisen singlensä "Lamborghini" 23. maaliskuuta 2015, jossa oli mukana myös räppäri P Money. Marraskuussa 2015 KSI julkaisi kappaleen "Keep up" ft. JME. Kesäkuussa 2017 hän julkaisi kappaleen "CREATURE". Kesäkuussa 2019 KSI julkaisi kappaleen ”Real Name”, jossa oli mukana jälleen Randolph ja myös KSI:n tubettajaystävän Miniminterin tyttöystävä Talia Mar. Vuonna 2020 KSI julkaisi ensimmäisen sooloalbuminsa Dissimulation. Mukana albumilla oli muun muassa Offset, Trippie Redd, Lil Baby, Rick Ross, Smokepurpp, Lil Pump ja Tion Wayne. Vuonna 2021 KSI julkisti uuden albumin All over the place, jossa on mukana muun muassa Polo G, Future, 21 Savage, Lil Durk, Anne-Marie.
23. lokakuuta
23. lokakuuta on gregoriaanisen kalenterin mukaan vuoden 296. päivä (297. päivä karkausvuonna). Vuodesta on jäljellä 69 päivää.
Juhlapäiviä
Katso myös: kalenteri ~ 22. lokakuuta, 24. lokakuuta
Ninite
Ohjelman toiminto
Ninite toimii Windows XP:ssä ja sitä tuoreimmissa Windows-käyttöjärjestelmissä. Aluksi käyttäjä valitsee haluamansa ohjelmat, jonka pohjalta luodaan oma asennustiedosto. Sen avulla Ninite lataa ja asentaa valittujen ohjelmien viimeisimmät versiot käyttäjän koneelle. Mukana ei asenneta normaalisti ohjelmien asennuspaketeissa mukana olevia mainosohjelmia tai selainliitännäisiä. Ninite asentaa ohjelmista joko x64- tai x86-version laitteen mukaan.
Bruno Schettino
pienoiskuva|Bruno Schettino vuonna 2012. Bruno Schettino (5. tammikuuta 1941 – 21. syyskuuta 2012) oli katolisen kirkon 28. kesäkuuta 1964 vihitty pappi. Hän sai piispanvihkimyksen 4. huhtikuuta 1987 saatuaan 11. helmikuuta nimityksen Teggiano–Policastron hiippakunnan piispaksi. Vuonna 1997 hän siirtyi Luigi Diligenzan seuraajana Capuan arkkipiispan tehtäviin.
Valkosampi
Valkosampi (Acipenser transmontanus) on sampien heimoon kuuluva kalalaji. Lajia tavataan Tyynellämerellä Yhdysvaltojen, Kanadan ja Meksikon rannikoilla sekä Italiassa ja Kiinassa. Valkosammen kuvasi tieteelle ensimmäisen kerran John Richardson vuonna 1836.
Valkosampi on hyvin suurikokoinen ja kasvaa yleensä 200-300 senttimetrin mittaiseksi. Suurin tavattu yksilö oli 610 senttimetriä pitkä ja painoi yli 800 kilogrammaa. Valkosampi on väriltään harmaa ja sen kyljissä on valkoisia täpliä. Evät ja pyrstö ovat harmaat.
1900-luvulla valkosammen kaviaari oli hyvin suosittua, ja laji meinasi kuolla sukupuuttoon liikakalastuksen vuoksi. Kansainvälinen luonnonsuojeluliitto (IUCN) luokittelee lajin vaarantuneeksi. Sen sijaan sen esimerkiksi Kanadassa eläviä Nechakojoen populaatioita uhkaa sukupuutto ja se luokitellaan äärimmäisen uhanalaiseksi.
Jalkapallon suomenmestaruuskilpailut 1921
Jalkapallon SM-kilpailu 1921 järjestettiin kolmattatoista kertaa Suomen historiassa. Mestaruuden voitti Helsingin Palloseura.
Suomen mestarit
HPS:n joukkue: Harald Belewicz; Niilo Koskinen - Sven Lydman; Alexander Karjagin - Hugo Mantila - Lauri Virta; Yrjö Tornivuori - Vilho Hirvonen - Bruno Mantila - Arvi Katajavuori - Aarne Linna.
Veto (oikeustiede)
Veto oli Suomessa vuoden 1978 loppuun saakka käytössä ollut oikeudellinen muutoksenhakukeino, jossa alioikeuden riita-asiassa julistamaan päätökseen, jolla kanne on lopullisesti ratkaistu, haetaan muutosta vetoamalla hovioikeuteen. Vedotessa asianosaisen, jolle alioikeuden tekemä päätös oli vastainen, oli vaadittava hovioikeudelta päätöksen muuttamista tai kumoamista. Vain alioikeuden eli raastuvanoikeuden tai kihlakunnanoikeuden lopullisiin ratkaisuihin riita-asioissa voitiin hakea muutosta vetoamalla. Muihin ratkaisuihin haettiin muutosta valittamalla hovioikeuteen.
Vuonna 1978 oikeudenkäymiskaaren 25. lukua muutettiin, ja siitä lähtien kaikkiin alioikeuksien ratkaisuihin on voitu hakea muutosta valittamalla.
Amfiboliitti
Amfiboliitti on vihertävä tai mustanharmaa, kimaltava metamorfinen kivilaji. Se koostuu amfibolista, plagioklaasista, sarvivälkkeestä ja biotiitista.
Amfiboliitti on Suomessa varsin yleistä, ja sitä käytetään mm. kiuaskivenä, ja jossain määrin myös rakennuskivenä. Keski-Euroopan kivikautiset ihmiset tekivät amfiboliitista kivikirveitä.
Telekineettinen testilaboratorio
Telekineettinen testilaboratorio on Kuha.:n kolmas, vuonna 2005 julkaistu albumi.
HMS Teazer (R23)
HMS Teazer (viirinumerot R23 ja F23) oli Britannian kuninkaallisen laivaston T-luokan hävittäjä toisessa maailmansodassa. Alus muutettiin 1952 tyypin 16 fregatiksi.
Valmistus
Alus tilattiin maaliskuussa 1941 kuudennessa hätälaivueessa Cammell Lairdilta Birkenheadistä, missä köli laskettiin 20. lokakuuta työnumerolla J1099. Alus laskettiin vesille 7. tammikuuta 1943 ja valmistui 13. syyskuuta.
Palvelus
Alus hyväksyttiin 13. syyskuuta 1943 palvelukseen 24. hävittäjälaivueeseen. Lokakuussa miehistön koulutuksen päätyttyä Scapa Flow'ssa alus liittyi laivueeseensa, joka sai käskyn siirtyä Välimerelle. Alus osallistui marraskuun alusta Italiassa taistelevien maavoimien operaatioiden tukemiseen muun muassa tulittamalla Minturnon aluetta. Tammikuussa 1944 alus siirtyi laivueensa mukana Adrianmerelle tukemaan maavoimia. Se tulitti 4. helmikuuta HMS Tumultin kanssa Dalmatian rannikon Hvaria ja Korčulaa. Se oli Adrianmerellä, kunnes alus määrättiin heinäkuussa Etelä-Ranskan maihinnousuun Yhdysvaltain laivaston alaisuuteen.
Elokuun alussa alus liittyi HMS Troubridgen, HMS Tuscanin ja HMS Tyrianin kanssa lentotukialusosasto Task Force 88:aan (TF88). Se suojasi 12. elokuuta osaston hävittäjien mukana osaston maihinnousualueelle. Alus suojasi 15. elokuuta alkaen osastoa, kunnes se 27. elokuuta palasi laivueeseensa ja samalla Välimeren laivaston alaisuuteen.
Syyskuussa alus liitettiin laivueen mukana HMS Royalistin johtamaan laivasto-osastoon, jonka tehtävänä oli estää saksalaisjoukkojen evakuointi Egeanmeren saarilta. Teazer upotti 15. syyskuuta Spathanniemen edustalla Saksan laivaston kuljetusalus Erpelin ja sukellusveneidentorjunta-alus Uj2171:n (entinen Heidelberg). Alus liittyi 24. syyskuuta brittiläiseen Egeanmeren osastoon avustamaan saarten ja Kreikan mantereen takaisin valtauksessa. Alukselta laskettiin 23. lokakuuta maihin joukkoja Skopelokselle Kreikan itärannikolle, minkä jälkeen alus jatkoi operaatioita alueella. Alus määrättiin marraskuussa laivueen mukana Brittiläiseen Tyynenmeren laivastoon. Se lähti joulukuussa Plymouthiin huollettavaksi ja valmistautumaan siirtoon.
Käenkaalit
Käenkaalit (Oxalis) on kasvisuku käenkaalikasvien (Oxalidaceae) heimossa ja sen tyyppisuku. Siihen kuuluu noin 500–700 lajia.
HMS Teazer (R23)
Palvelus
Telakalta palattuaan alus aloitti matkansa maaliskuussa 1945 Tyynenmeren laivastoon. Se liittyi toukokuussa Manuksessa laivueen mukana laivastoon. Alus suojasi 12. kesäkuuta laivasto-osasto 111.2:ta (Task Group 111.2). Operaatio Inmatessa alus suojasi 14. kesäkuuta Trukilla lentotukialuksia, joiden lentokoneet iskivät saarelle. Seuraavana päivänä alus tulitti HMS Swiftsuren kanssa Moenin saarta. Se lähti 17. kesäkuuta Manukseen, jossa se liittyi Task Force 57:n suojausosastoon.
Käenkaalit
Käenkaalit ovat yksi- tai monivuotisia ruohoja, ja ne voivat olla kaljuja tai karvaisia. Varret ovat kasvutavaltaan pystyjä tai maanmyötäisiä. Lehdet ovat kolmisormisia, hieman apiloiden lehtiä muistuttavia sekä vihreitä tai joskus ruskehtavia. Kukat sijaitsevat yksittäin tai viuhkomaisissa kukinnoissa. Kukat ovat viisilukuisia ja niissä on kymmenen hedettä sekä viisi emiä. Hedelmä on kota.
Käenkaalilajeja
Käenkaaleista esiintyvät Pohjoismaissa luonnonvaraisena käenkaali, sarvikäenkaali, nurmikäenkaali ja pystykäenkaali.
HMS Teazer (R23)
Palvelus
Alus suojasi 18. heinäkuuta TF57:ää lentotukialusten iskiessä Japanin pääsaarille. Se tulitti 9. elokuuta risteilijäosaston mukana Honshūn Kamaishia. Alus liitettiin 11. elokuuta Task Group 38.5:een, jonka aluksia se suojasi 13. elokuuta iskettäessä Tokioon. Sotatoimet Japania vastaan päättyivät 15. elokuuta. Alus osallistui 27. elokuuta Japaninlahden viralliseen antautumisseremoniaan. Teazer palasi 1946 laivueen mukana Britteinsaarille ja siirrettiin Devonportissa reserviin.
Alus valittiin 1952 muutettavaksi tyypin 15 sukellusveneentorjuntafregatiksi, mikä myöhemmin muutettiin osittaiseksi tyypin 16 muutokseksi. Muutostyöt saatiin päätökseen 1956, jolloin alus palasi palvelukseen 2. koulutuslaivueeseen. Alus sijoitettiin 1965 poistolistalle ja myytiin BISCOlle. Alus saapui 7. elokuuta hinattuna Dalmuiriin romutettavaksi.
John André
thumb|John Andrén teloitusta esittävä piirros. John André (2. toukokuuta 1750 Lontoo – 2. lokakuuta 1780 Tappan, New York) oli Britannian armeijan majuri, joka toimi Yhdysvaltain vapaussodan aikana amerikkalaisen kenraali Benedict Arnoldin yhteyshenkilönä tämän neuvotellessa salaa loikkaamisesta brittien puolelle. André jäi kiinni ja amerikkalaiset teloittivat hänet vakoojana, mutta kenraali Arnold pääsi pakoon.